钦定古今图书集成/明伦汇编/氏族典/第364卷 > 《廖用贤尚友录》 > 阴维标
## 钦定古今图书集成/明伦汇编/氏族典/第364卷 > 《廖用贤尚友录》 > 阴维标

按《宁化县志》：“维标，字汝建，父兴雍，初为万州训生。维
标故别号琼海。以礼经举于乡，选四川夹江知县。崇
祯四年，加派地亩，赋重民疲，积逋累万。维标至，悉其
实具详抚军傅宗龙痛陈惫困，至以死争之。傅察其
诚，准行停征，以纾民困。庚辰大计，遂以征粮不及额
罢。维标怀方守正，不阿，徇有司。及宦游归里，歌啸自”
得，所著有《白云草》。